钦定古今图书集成/历象汇编/乾象典/第064卷 > 《唐书》 > 《天文志》
## 钦定古今图书集成/历象汇编/乾象典/第064卷 > 《唐书》 > 《天文志》

一行以为天下山河之象，存乎《两戒》。“《北戒》自三危、积
石，负终南地络之阴，东及太华，逾河，并雷首、底柱、王
屋、太行，北抵常山之右，乃东循塞垣，至濊貊、朝鲜，是
谓《北纪》，所以限戎狄也。《南戒》自岷山、嶓冢，负地络之
阳，东及太华，连商山、熊耳、外方、桐柏，自上洛南逾江、
汉，携武当、荆山，至衡阳。乃东循岭徼，达东瓯、闽中。是”
谓《南纪》，所以限蛮夷也。故《星传》谓“北戒为胡门，南戒
为越门。”河源自《北纪》之首，循雍州北徼，达华阴而与
地络相会，并行而东，至太行之曲，分而东流，与泾、渭、
济渎相为表里，谓之“北河。”江源自《南纪》之首，循梁州
南徼，达华阳而与地络相会，并行而东，及荆山之阳，
分而东流，与汉水、淮渎相为表里，谓之“南河。”故于天
象则弘农分陕，为两河之会，五服诸侯在焉。自陕而
西为秦、凉。《北纪》山河之曲为晋、代，《南纪》山河之曲为
巴、蜀，皆负险用武之国也。自陕而东，三川、中岳为成
周，西距外方、大伾，北至于济，南至于淮，东达钜野为
宋、郑、陈、蔡；河内及济水之阳为鄁、卫、汉东滨淮水之
阴为申、随。皆四战用文之国也。《北纪》之东，至北河之
北为邢、赵。《南纪》之东，至南河之南为荆、楚。自北河下
流，南距岱山为三齐，夹右碣石为北燕。自南河下流，
北距岱山为邹、鲁，南涉江、淮为吴、越。皆负海之国，货
殖之所阜也。“自河源循塞垣北，东及海为戎狄；自江
源循岭徼南，东及海为蛮越。”观两河之象与云汉之
所始终，而分野可知矣。于《易》，五月一阴生，而云汉潜
萌于天稷之下，进及井、钺间，得坤维之气。阴始达于
地上，而云汉上升，始交于列宿，七纬之气通矣。东井
据百川上流，故鹑首为秦蜀墟，得两戒山河之𩠐。云
汉达坤维，右而渐升，始居列宿上。觜、觿、参、伐，皆直天
关表，而在河阴，故实沈下流得大梁，距河“稍远，涉阴
亦深，故其分野自漳滨却负恒山，居《北纪》众山之东
南，外接髦头地，皆河外阴国也。十月阴气进逾乾维，
始上达于天。云汉至营室、东壁间，升气悉究，与内规
相接。故自南正达于西正，得云汉升气，为山河上流；
自北正达于东正，得云汉降气，为山河下流。”陬訾在
云汉升降中，居水行正位，故其分野当中州、河济间。
且王良阁道，由紫垣绝汉抵营室，上帝离宫也，内接
成周、河内，皆豕韦分。十一月一阳生，而云汉渐降，退
及艮维，始下接于地。至斗建间，复与列舍气通。于《易》，
天地始交，《泰象》也。逾析木津，阴气益降，进及大辰，升
阳之气究，而云汉沉潜于东正之中。故《易》“雷出地曰
豫，龙出泉为解”，皆房、心象也。星纪得云汉下流，百川
归焉。析木为云汉末派，山河极焉。故其分野，自南河
下流，穷南纪之曲，东南负海，为星纪。自北河末派，穷
北纪之曲，东北负海，为析木。负海者，以其云汉之阴
也。唯陬訾内接紫宫，在王畿河济间。降娄、元枵与山
河首尾相远，邻颛顼之墟，故为中州负海之国也。其
地当南河之北，北河之南，界以岱宗至于东海，自鹑
首逾《河戒》东曰鹑火，得重离正位，轩辕之祗在焉。其
分野自河、华之交，东接祝融之墟，北负河，南及汉，盖
寒燠之所均也。自析木纪天汉而南曰大火，得明堂
升气，天市之都在焉。其分野自钜野、岱宗西至陈留，
北负河、济，南及淮，皆和气之所布也。阳气自明堂渐
升，达于龙角，曰寿星。龙角谓之天关，于《易》气以阳决
阴，夬象也。升阳进逾天关，得纯干之位，故鹑尾直建
已之月，内列太微为天庭，其分野自南河以负海，亦
纯阳地也。寿星在天关内，故其分野在商、亳西南，淮水之阴，北连太室之东，自阳城际之，亦巽维地也。夫
云汉自坤扺艮“为地纪，北斗自干携巽为天纲，其分
野与帝车相直，皆五帝墟也。究《咸池》之政而在乾维
内者，降娄也，故为少昊之墟。叶北宫之政而在乾维
外者，陬訾也，故为颛顼之墟。成摄提之政而在巽维
内者，寿星也，故为太昊之墟。布太微之政而在巽维
外者，鹑尾也，故为列山氏之墟。得四海中承太阶之”
政者，轩辕也，故为有熊氏之墟。木金得天地之微气，
其神治于季月；水火得天地之章气，其神治于孟月。
故章道存乎至，微道存乎终，皆阴阳变化之际也。若
微者沉潜而不及，章者高明而过亢，皆非上帝之居
也。斗杓谓之外廷，阳精之所布也。斗魁谓之会府，阳
精之所复也。杓以治外，故鹑尾为南“方负海之国。魁
以治内，故陬訾为中州四战之国。其馀列舍在云汉
之阴者八，为负海之国；在云汉之阳者四，为四战之
国。降娄、元枵以负东海，其神主于岱宗，岁星位焉。《星
纪》、鹑尾以负南海，其神主于衡山，荧惑位焉。鹑首、实
沈以负西海，其神主于华山，太白位焉。大梁、析木以
负北海，其神主于恒山，辰星位焉；鹑火、大火、寿星、豕
韦为中州，其神主于嵩丘，镇星位焉。”近代诸儒言星
土者，或以州，或以国。虞、夏、秦、汉郡国废置不同。周之
兴也，王畿千里；及其衰也，仅得河南七县。今又天下
一统，而直以鹑火为周分，则疆场舛矣。七国之初，天
下地形雌韩而雄魏，魏地西距高陵，尽河东、河内，北
固漳、邺，东分梁、宋，至于汝南，韩据全郑之地，南尽颍
川、南阳，西达虢略，距函谷，固宜阳，北连上地，皆绵亘
数州，相错如绣。考云汉山河之象，多者或至十馀宿。
其后魏徙大梁，则西河合于东井；秦拔宜阳，而上党
入于舆鬼。方战国未灭时，星家之言，屡有明效。今则
同在畿甸之中矣，而或者犹据《汉书·地理志》推之，是
守甘、石遗术，而不知变通之数也。又古之辰次与节
气相系，各据当时历数，与岁差迁徙不同。今更以七
宿之中，分四象中位，自上元之首，以度数纪之，而著
其分野。其州县虽改隶不同，但据山河以分尔。须女、
虚、危，元枵也。初，须女五度，馀二千三百七十四，秒四
少；中虚九度；终危十二度。其分野：自济北东逾济水，
涉平阴，至于山茌，循岱岳众山之阴，东南及高密，又
东尽莱夷之地。得汉、北海、千乘、淄川、济南、齐郡及平
原、渤海、九河故道之南，滨于碣石。《古齐纪》：“祝淳于莱、
谭、寒及斟寻、有过、有鬲、蒲、姑氏之国”，其地得陬訾之
下流，自济东达于河外，故其象著为天津，绝云汉之
阳。凡司人之星与群臣之录，皆主虚、危，故岱宗为十
二诸侯受命府。又下流得婺女，当九河末派，比于星
纪，与吴、越同占。营室、东壁，陬訾也。初危十三度，馀二
千九百二十六，秒一太中，营室十二度。终，奎一度。自
王屋、太行而东，得汉河内，至北纪之东隅，北负漳、邺，
东及馆陶、聊城。又自河、济之交，涉荥波，滨济水“而东，
得东郡之地，古邶、鄘、卫，凡胙、邘、雍、共、微、观、南燕、昆吾、
豕韦之国。自阁道、王良至东壁，在豕韦为上流，当河
内及漳、邺之南，得山河之会，为离宫。”又循河、济而东
接元枵，为营室之分。奎、娄、降娄也。初奎二度，馀千二
百一十七，秒十七少，中娄一度。终胃三度。自蛇丘、肥
成南届钜野，东达梁父，循岱岳“众山之阳，以负东海，
又滨泗水。”《经·方舆》：“沛、留、彭城，东至于吕梁，乃东南抵
淮，并淮水而东，尽徐夷之地。得汉东平、鲁国、琅邪、东
海、泗水、城阳、古鲁、薛、邾、莒、小邾、徐郯、郐鄅、邳、邿、任、宿、
须句、颛臾、牟，遂铸夷介根牟及大庭氏之国。奎为大
泽，在陬訾下流，当钜野之东阳，至于淮、泗、娄、胃之墟。
东北负山。盖中国膏腴地，百谷之所阜也。”胃得马牧
之气，与冀之北土同占。胃、昴、毕，大梁也。初，胃四度，馀
二千五百四十九，秒八太。中，昴六度，终毕九度。自魏
郡浊漳之北，得汉赵国、广平、钜鹿、常山，东及清河、信
都，北据中山、真定，全赵之分。又北逾众山，尽代郡、雁
门、云中、定襄之地，与北方群狄之国。《北纪》之东阳，表
里山河，以蕃屏中国，为毕分。循北河之表，西尽塞垣，
皆髦头故地，为昴分。冀之北土，马牧之所蕃庶，故天
苑之象存焉。觜、觿、参伐实沈也。初，毕十度，馀八百四
十一秒四之一，中参七度。终东井十一度。自汉之河，
东及上党、太原，尽西河之地。古、晋、魏、虞、唐、耿、扬、霍、冀、
黎、郇与西河戎狄之国。西河之滨，所“以设险限秦、晋，
故其地上应天阙，其南曲之阴在晋地众山之阳，南
曲之阳在秦地众山之阴。阴阳之气井，故与东井通。
河东、永乐、芮城、河北县及河曲丰胜、夏州，皆东井之
分。参伐为《戎索》，为武政。当河东尽大夏之墟，上党次
居，下流与赵、魏接，为觜、觿之分。东井、舆鬼、鹑首也。”初，
东井十二度馀二千一百七十二，秒十五太。中，东井
二十七度。终柳六度。自汉、三辅及北地、上郡、安定，西
自陇、坻至河右，西南尽巴、蜀、汉中之地，及西南夷、犍
为、越隽、益州郡，极南河之表。东至牂牁，古秦、梁、豳、芮、
丰、毕、骀、杠、有扈、密须、庸、蜀、羌、髳之国。东井居两河之
阴，自山河上流，当地络之西北：舆鬼居两河之阳，自汉中“东尽华阳，与鹑火相接，当地络之东南，鹑首之
外，云汉潜流而未达，故狼星在江、河上源之西，弧、矢、
犬、鸡，皆徼外之备也。”西羌、吐蕃、吐谷浑及西南徼外
夷人，皆占狼星。柳、七星。张，鹑火也。初，柳七度，馀四百
六十四，秒七少。中，七星七度。终，张十四度。北自荥泽、
荥阳并京、索暨山，南得新郑、密县，至外方东隅，斜至
方城，抵桐柏，北自宛叶，南暨汉，东尽汉南阳之地。又
自雒邑负北河之南，西及函谷，逾南纪，达武当，汉水
之阴，尽弘农郡，以淮源、桐柏、东阳为限。而申州属寿
星，古成周、虢、郑、管郐、东虢、密、滑、焦、唐、随、申、邓及祝融
氏之都。新郑为轩辕、祝融之墟，其东鄙则入寿星。柳
在舆鬼东，又接汉源，当商洛之阳，接南河上流。七星
系轩辕，得土行正位，中岳象也。河南之分，张直南阳
汉东，与鹑尾同占。翼、轸，鹑尾也。初张十五度，馀千七
百九十五，秒二十二太。中翼十二度。终轸九度。自房
陵、白帝而东，尽汉之南郡、江夏，东达庐江。南郡，滨彭
蠡之西，得长沙、武陵。又逾南纪，尽郁林、合浦之地。自
沅、湘上流，西达黔安之左，皆全楚之分。自富、昭、象、龚、
绣、容、白、廉州已西，亦鹑尾之墟。古荆、楚、郧、鄀、罗、权、巴、
夔，与南方蛮貊之国。翼与咮、张同象当南河之北，轸
在天关之外，当南河之南，其中一星主长沙，逾岭徼
而南，为东瓯、青丘之分。安南诸州，在云汉上源之东
阳，宜属鹑火，而柳七星、张皆当中州，不得连负海之
地，故丽于鹑尾。角、亢，寿星也。初轸十度，馀八十七，秒
十四少。中角八度。终氐一度。自原武管城，滨河、济之
南，东至封丘、陈留，尽陈、蔡、汝南之地，逾淮源至于弋
阳，西涉南阳郡，至于桐柏，又东北抵嵩之东阳，中国
地络在南、北河之间，首自西倾，极于陪尾。故随、申、光
皆豫州之分，宜属鹑火。古陈、蔡、“许、息、江、黄道、柏、沈、赖、
蓼、须、顿、胡、防、弦、厉之国。”氐涉寿星，当洛邑众山之东，
与亳土相接次，南直颍水之间，曰“太昊之墟”，为亢分。
又南涉淮，气连鹑尾，在成周之东阳，为角分。氐、房、心，
大火也。初，氐二度，馀千四百一十九，秒五太。中，房二
度。终，尾六度。自雍丘、襄邑、小黄而东，循济阴，界于齐、
鲁，右泗水，达于“吕梁，乃东南接太昊之墟，尽汉济阴、
山阳、楚国、丰、沛之地，古宋、曹、郕、滕、茅、郜、萧、葛、向城、偪
阳、申父之国。商、亳负北河，阳气之所升也，为心分。丰、
沛负南河，阳气之所布也，为房分。”其下流与尾同占。
西接陈、郑，为氐分。尾、箕，析木津也。初，尾七度，馀二千
七百五十，秒二十一少；中箕五度。终南斗八度。自渤
海、九河之北，得汉河间、涿郡、广阳及上谷、渔阳、右北
平、辽西、辽东、乐浪、元菟、古北燕、孤竹、无终九夷之国。
尾得云汉之末派，龟、鱼丽焉。当九河之下流，滨于渤
碣：皆《北纪》之所穷也。箕与南斗相近，为辽水之阳，尽
朝鲜、三韩之地，在吴、越东南。斗，牵牛星纪也。初，南斗
九度，馀千四十二，秒十二太。中南斗二十四度。终女
四度。自庐江、九江负淮水，南尽临淮、广陵，至于东海，
又逾南河，得汉丹阳、会稽、豫章，西滨彭蠡，南涉越门，
讫苍梧、南海，逾岭表，自韶、广以西，珠崖以东，为星纪
之分也。古吴、越、群舒、庐、桐、六、蓼及东南百越之国。南
斗在云汉下流，当淮海间，为吴分。牵牛去南河濅远，
自豫章迄会稽，南逾岭徼，为越分。岛夷蛮貊之人，声
教所不暨，皆系于“狗国”云。